Cosby moet registreer as ’n seksoortreder | Netwerk24
Cosby moet registreer as ’n seksoortreder
16 Mei 2018 20:58
Die akteur Bill Cosby sal op 24 September gevonnis word bykans vyf maande nadat hy aan seksuele aanranding skuldig bevind is.
Cosby word in Julie 81 jaar oud en die moontlikheid bestaan dat hy die res van sy lewe agter tralies sal deurbring.
Sy regsverteenwoordigers het regter Steven O’Neill gevra om die vonnisoplegging tot die einde van die jaar uit te stel.
Cosby se skuldigbevinding op drie aanklagte van seksuele aanranding sal na verwagting saamgevoeg word wat ’n standaardvonnis van vyf tot tien jaar beteken.
Cosby se woordvoerder het nie onmiddellik gereageer op versoeke om kommentaar nie.
Die akteur sal voor die vonnisoplegging geëvalueer word om vas te stel of hy ’n gewelddadige seksuele predator is.
Hy sal ook verplig word om as ’n seksoortreder te registreer. – Reuters, AP
Meer oor: Bill Cosby | Seksuele Aanranding | Seksoortreder | Vermaak | Registreer | Celebs